[{"text_idx": "#000000", "text": "La\u0308hisuhteva\u0308givald eriolukorras. Kui vajad abi"}, {"text_idx": "#000004", "text": "Kui su elu vo\u0303i tervis on ohus, helista pa\u0308a\u0308steameti telefonil 112."}, {"text_idx": "#000005", "text": "Nii abivajajatele kui ka abistajatele on avatud ohvriabi kriisitelefon 11 6006. Ko\u0303ne on helistajale tasuta ning abi antakse o\u0308o\u0308pa\u0308ev la\u0308bi. Helistaja vo\u0303ib soovi korral ja\u0308a\u0308da anonu\u0308u\u0308mseks. Abi osutatakse eesti, vene ja inglise keeles. Va\u0308lismaalt saab Eesti ohvriabi kriisitelefoni ka\u0308tte numbril +372 614 7393."}, {"text_idx": "#000010", "text": "Abi ja toe pakkumine ja\u0308tkub va\u0308givalla ohvritele ka eriolukorras"}, {"text_idx": "#000015", "text": "Palun hoia silm peal oma la\u0308hedasel vo\u0303i naabril ja kui vaja, siis pea pea spetsialistiga (ohvriabi kriisitelefonil 11 6006) no\u0303u vo\u0303i teavita va\u0308givallast politseid."}, {"text_idx": "#000019", "text": "Ja\u0308ta usaldusva\u0308a\u0308rsele naabrile ka\u0308sitsi kirjutatud teade, palu tal teha diskreetselt ha\u0308daabiko\u0303ne. Vo\u0303id libistada paberi ta postkasti vo\u0303i korteriukse alt sisse ajal, mil va\u0308givallatseja magab, on dus\u030ci all vo\u0303i eemal. Oluline on see, et naaber ei tuleks teate peale teie ukse taha ku\u0308simusi esitama ega pealt kuulama."}, {"text_idx": "#000020", "text": "sinu kontakti (telefoninumber ja aadress),\nja teadet. \u201cPalun helista politseisse!\u201d, \u201cOlen ha\u0308das\u201d, \u201cKodus on va\u0308givald\u201d vo\u0303i \u201cPalun helista ohvriabi kriisitelefoninumbril 11 6006\u201d ja kuidas ohvriga u\u0308hendust saab. Oluline on seejuures ta\u0308psustada, kas on sobiv, kui ohvriabito\u0308o\u0308taja ise su mobiilinumbril helistab vo\u0303i on vaja, et politsei ukse taha saadetakse."}, {"text_idx": "#000022", "text": "Kui sul on lapsed, siis o\u0303peta neile salaso\u0303na-ma\u0308rguanne ajaks, mil neil tuleb hoida va\u0308lisukse ligi ja lipsata va\u0308lja abi kutsuma. Sel juhul saavad nad ra\u0308a\u0308kida teiste ta\u0308iskasvanutega, paludes neil diskreetselt ha\u0308daabiko\u0303ne teha. Lastele tuleb varem selgeks o\u0303petada, kus asub nende jaoks turvaline koht ja kuidas sinna va\u0308givalla ajaks peitu minna."}, {"text_idx": "#000024", "text": "La\u0308hedastega vo\u0303ib kokku leppida, et nad vajaduse korral regulaarselt sulle kontrollko\u0303nesid teeks vo\u0303i pakuks end sulle appi sulle sisseoste tegema ja nii teada saada, kuidas su kodune olukord on. Nad ei tohiks otse ku\u0308sida su koduse o\u0303hkkonna kohta, kuna va\u0308givallatseja vo\u0303ib olla la\u0308heduses ja pealt kuulda."}, {"text_idx": "#000025", "text": "Tu\u0308hjenda plastpudel ja enne selle a\u0308raviskamist libista sinna vargsi kile sees teade oma abipalvega. Kui elad kortermaja u\u0308lemistel korrustel, siis viska pudel aknast va\u0308lja. Kuna pudeleid korjatakse, vo\u0303ib keegi selle leida ja teadet ma\u0308rgata. Teade vo\u0303iks olla va\u0308hemalt kahes keeles. Lisa teatele selle kirjutamise kuupa\u0308ev ja aasta ning ma\u0308rkus, et abipalve kehtib pikka aega. Oluline on teatesse ma\u0308rkida, et teate leidja ei tuleks olukorda ise kontrollima."}, {"text_idx": "#000031", "text": "Helista Sotsiaalkindlustusameti no\u0303ustaja telefonile 5307 0243 vo\u0303i kirjuta tugiliin@sotsiaalkindlustusamet.ee."}]